open-index/open-wikipedia-markdown huggingface dataset:
Pianokonsertto nro 2 (Brahms)

Johannes Brahms aloitti **toisen [[pianokonsertto]]nsa** (op. 83) säveltämisen vuonna 1878 ja saattoi työnsä loppuun heinäkuussa 1881. Säveltäjä itse tulkitsi soolo-osuuden teoksen ensimmäisessä esityksessä yksityiskonsertissa Meiningenissä lokakuussa 1881. Hän toimi pianistina myös, kun teos kantaesitettiin julkisesti Budapestissa saman vuoden marraskuun 9. päivänä. Brahms omisti teoksensa Eduard Marxsenille.

Konsertto on B-duurissa ja neliosainen. Kolmannessa osassa kuullaan sellosoolo. Selloteeman pohjalta säveltäjä sävelsi myöhemmin laulun "Immer leiser wird mein Schlummer".

## Osat
# Allegro non troppo 
# Allegro appassionato (d-molli)
# Andante 
# Allegretto grazioso 

## Orkesterin kokoonpano
* 2 huilua
* 2 oboea
* 2 klarinettia
* 2 fagottia
* 4 käyrätorvea
* 2 trumpettia
* patarummut
* jouset

## Lähteet
Ohjuslautta Isku

**Ohjuslautta Isku** oli Suomen merivoimien ohjuslautta. 

## Rakentaminen
Alus rakennettiin Porissa Reposaaren konepajalla vuonna 1970. Se oli Suomen ensimmäinen ohjusvene. Alus oli tarkoitettu yksinomaan koulutusalukseksi uusia ohjusmiehiä varten, joten merikelpoisuus katsottiin toisarvoiseksi kantokykyyn verrattuna, joten aluksesta päätettiin tehdä yksirunkoinen lautta. Näin siksi koska koulutusammunnat tehtäisiin sisäsaaristossa.

Alukseen ostettiin Neuvostoliitosta neljä P-15 Termit -meritorjuntaohjusten () laukaisualustaa (Suomessa MTO68) sekä yksi 30 mm kaksoistykki. Samat ohjukset ja niiden laukaisulaitteet olivat käytössä myös Tuima-luokan ohjusveneissä, joista oli jo tehty hankintapäätös.

## Palvelus
Alus palveli ohjusmiesten koulutuksessa aina vuoteen 1988, jolloin se poistettiin käytöstä Suomen merivoimien luovuttua MTO68-ohjuksista. Tämän jälkeen merivoimat käytti alusta satunnaisesti, ja 1990-luvulla se luokiteltiin "koealukseksi".
Alus on merivoimien vahvuudesta poistuttuaan jäänyt Pansion telakan rantaan.

## Lähteet
*

### Viitteet
Eteläinen suurpiiri

**Eteläinen suurpiiri** () on Helsingin kaupungin eteläisten kaupunginosien muodostama suuralue. Siihen kuuluu Töölönlahden ja Pitkänsillan etelä- ja länsipuolella oleva osa kantakaupunkia sekä Lauttasaari. Suurpiiri jakautuu Vironniemen, Kampinmalmin, Taka-Töölön, Ullanlinnan ja Lauttasaaren peruspiireihin. Muun muassa Helsingin ydinkeskusta ja Suomenlinna kuuluvat eteläiseen suurpiiriin.

Eteläinen suurpiiri on Helsingin suurpiireistä väkirikkain ja tiheimmin asuttu, mutta maapinta-alaltaan toiseksi pienin Keskisen suurpiirin jälkeen. Vuoden 2024 lopussa eteläisen suurpiirin asukasluku oli noin 125&nbsp;000 ja väestötiheys noin 6&nbsp;900 asukasta maaneliökilometriä kohden. Vuoden 2022 lopussa eteläisessä suurpiirissä oli noin 140&nbsp;000 työpaikkaa, joka oli Helsingin suurpiireistä eniten ja vuoden 2023 työttömyysaste 7,1 prosenttia oli puolestaan pienin.

## Kaupunginosat
 
Eira 2021-05-23.jpg|Eira
Nervanderinkatu street in Etu-Töölö, Helsinki, Finland, 2022 July.jpg|Etu-Töölö
Tyynenmerenkatu street in Jätkäsaari, Helsinki, Finland, 2022 August - 2.jpg|Länsisatama 
Kaivopuisto.jpg|Kaivopuisto 
Ruoholahdenkatu street in Kamppi, Helsinki, Finland, 2022 June.jpg|Kamppi 
Kruunuvuorenkatu street in Katajanokka, Helsinki, Finland, 2022 August.jpg|Katajanokka 
Helsinki Central railway station from Rautatientori, Kluuvi, Helsinki, Finland, 2021 June - 2.jpg|Kluuvi 
Helsinki Cathedral and Statue of Alexander II in Kruununhaka, Helsinki, Finland, 2022 June.jpg|Kruununhaka 
Lauttasaaren silta sunnuntai 250508.jpg|Lauttasaari
Suomenlinna.jpg|Suomenlinna 
Töölö, Runeberginkadun ja Pohjoisen Hesperiankadun risteys - D431 - hkm.HKMS000005-km002lc5.jpg|Taka-Töölö
Helsinki 68.jpg|Ullanlinna


## Lähteet

## Aiheesta muualla
* Helsingin kaupungin kiinteistöviraston paikkatietopalvelu
Stabat Mater (Palestrina)

**Stabat Mater** on Giovanni Pierluigi da Palestrinan sävellys kahdeksalle äänelle, jotka jakautuvat kahteen kuoroon (2 × SATB). Palestrina sävelsi 1200-luvulta peräisin olevaan katoliseen *[[Stabat Mater]]* -hymniin perustuvan teoksensa paavi Gregorius XIV:lle noin vuonna 1590. 1600-luvulle mennessä oli muodostunut perinteeksi laulaa teos Sikstiiniläiskappelissa palmusunnuntain offertoriumissa. Teos on kirjoitettu kahdeksalle äänelle, jotka 

Richard Wagner teki vuonna 1848 Palestrinan *Stabat Materista* version Dresdenissä järjestettyä konserttiaan varten. Lisztin suosituksesta kyseinen versio julkaistiin vuonna 1878.

## Lähteet
 

## Aiheesta muualla
* Allmusic.com: Stabat mater, motet for 8 voices
Greyson Michael Chance

**Greyson Michael Chance** (s. 16. elokuuta 1997) on yhdysvaltalainen laulaja, pianisti ja sanoittaja. Hän tuli tunnetuksi ￼￼The Ellen DeGeneres Show'sta, jossa hän esiintyi kolmesti. Videota hänen huhtikuussa 2010 esittämästään versiosta Lady Gagan "Paparazzista" on katsottu YouTubessa jo yli 50 miljoonaa kertaa.

## Elämäkerta
Greyson Chance syntyi vuonna 1997 Wichitassa, Texasissa ja asuu nykyään Edmondissa, Oklahomassa. Hänen perheeseensä kuuluvat vanhemmat Scott ja Lisa Chance, isosisko Alexa ja isoveli Tanner. 
Chance alkoi soittaa pianoa 8-vuotiaana ja on käynyt pianotunneilla, muttei ole koskaan käynyt laulutunneilla. Chancen inspiraationa ja idolina on Lady Gaga. Hän on lisännyt YouTubeen videoita, joissa hän laulaa. Hän on sanoittanut itse muutamia kappaleita: "Broken Hearts" kertoo Chancen omista kokemuksista ja "Stars" eräästä pariskunnasta. Laulun pariskunnasta vaimolla on syöpä ja hän pyytää tähdiltä apua ongelmiinsa. Chancen tuorein single on "Sunshine and City Lights". Häntä on verrattu usein julkisuudessa teinisensaatio Justin Bieberiin.

## Löytäminen
Vuonna 2010 Ellen DeGeneres näki videon, jossa Chance laulaa Lady Gagan "Paparazzi" -kappaleen. Hän kutsui Chancen Kaliforniaan ohjelmaansa esiintymään. Ellen DeGeneres Show’ssa tämä sai yllättävän onnittelupuhelun Lady Gagalta. Chancen debyyttisingle oli nimeltään "Waiting Outside the Lines". Hän esitti sen livenä *Ellen DeGeneres Show*'ssa. Chance on vieraillut show’ssa kolme kertaa. 

## Albumit
* Hold On 'til the Night (2011)
* Potraits (2019)

## Lähteet
* "Little Lord Gaga: Greyson Michael Chance's "Paparazzi" Is A Web Sensation", Yahoo! Music. May 11, 2010.
Solifer 50R

**Solifer 50R** on Soliferin tuottama moposkootteri, jota on valmistettu vuodesta 2007 lähtien. Ulkonäkö on pysynyt samanlaisena koko ajan. Väreinä ovat musta, oranssi ja valkoinen. Tekniikka on hieman muuttunut eri mallien välillä. 

## Tekniset tiedot
*Omapaino: 92 kg 
*Jarrut: levyjarrut
*Moottori: 49,4 cm³, 4- tai 2-venttiilinen nelitahtimoottori (3,65 kW / 2,6 kW) tai kaksitahtimoottori (3,5 kW)
*Voimansiirto: Automaatti/variaattori/keskipakokytkin
*Polttoainesäiliön tilavuus: 4,5 l
*Automaattinen rikastin 
*Kaasutin: Dell'Orto 15 mm
*Käynnistys: poljin, sähkö
*Valaisimet: LED- pysäköinti- ja jarruvalot, halogeenivalaisimet edessä
*Jousitus edessä: nestevaimennettu teleskooppijousitus
*Muuta: 12 V sähköjärjestelmä, analoginen mittaristo (Nopeusmittari, polttoainemittari, suuntavilkkujen ilmaisin ja kaukovalojen ilmaisin)
*Vääntö: 5 Nm
*Sytytysjärjestelmä: CDI
*Tyhjäkäynti: 1&nbsp;100 r/min

## Moottori
*Solifer 50R:ssä on tehokas nelitahtimoottori, joka jaksaa vetää ylämäet myös kahdestaan ajettaessa. Neliventtiilitekniikka tuo siihen kaksiventtilistä enemmän tehoa.

## Hallintalaitteet
Tangossa on seuraavat hallintalaitteet: virtalukko (rattilukko), suuntavilkkujen katkaisin, valojen katkaisin, äänimerkin katkaisin ja sähkökäynnistyspainike.

## Lähteet
* Solifer 50R, tekniset tiedot
* Solifer 50R -ohjekirja
* www.soliferpyörät.fi
Keskinen suurpiiri

**Keskinen suurpiiri** () on Helsingin kaupungin itäisen kantakaupungin ja maantieteellisesti keskeisten kaupunginosien muodostama kaupunkisuunnittelullinen suurpiiri. 

Suurpiiri jakautuu Kallion, Alppiharjun, Vallilan, Pasilan ja Vanhankaupungin peruspiireihin.

## Väestö ja työpaikat
Väkiluvun ja työpaikkamäärien kehitys vuosien 1995 ja 2020 välillä on kuvattu alla olevassa taulukossa:

Lähde: http://aluesarjat.fi, vuoden 2020 väkiluku sekä vuosien 2015 ja 2020 työpaikkojen määrä. 

## Peruspiirit ja osa-alueet
Kuhunkin Keskisen suurpiirin peruspiiriin kuuluu useampi osa-alue.  
*Kallio
**Vilhonvuori
**Kalasatama
**Sompasaari
**Hanasaari
**Siltasaari
**Linjat
**Torkkelinmäki
*Alppiharju
**Harju
**Alppila
*Vallila
**Hermanninmäki
**Hermanninranta
**Kyläsaari
**Vallila
*Pasila
**Länsi-Pasila
**Pohjois-Pasila
**Itä-Pasila
**Keski-Pasila
*Vanhakaupunki
**Toukola
**Arabianranta
**Kumpula
**Käpylä
**Koskela
**Vanhakaupunki

## Kaupunginosat

Ebeneser House in Harju, Helsinki, Finland, 2021 - 03.jpg|Alppiharju 
Hämeentie 101 apartment block by Hämeentie in Hermanni and Vallila, Helsinki, 2021 July.jpg|Hermanni  
Agricolankuja in Torkkelinmäki, Kallio, Helsinki, Finland, 2022 March.jpg|Kallio
Koskela-Artjarventie.jpg|Koskela 
Low residential by Ilmattarentie in Käpylä, Helsinki, Finland, 2022 May.jpg|Käpylä  
View towards Tripla and Pasila Office Centre from Ratapihantie 5 in Itä-Pasila, Helsinki, Finland, 2022 May.jpg|Pasila
Towers of REDI and Kaasutehtaankatu 1 as seen from the west, Kalasatama, Helsinki, Finland, 2023 April.jpg|Sörnäinen  
Autumn in Arabianranta in Helsinki, Finland, 2022 October - 02.jpg|Toukola  
Residential city block of Sammatti in Vallila, Helsinki, 2021 July - 2.jpg|Vallila 
View from Vanhankaupungin Lukkosilta bridge towards Vanhankaupunginkoski, Vanhakaupunki, Helsinki, 2021 October.jpg|Vanhakaupunki


## Lähteet
* 

### Viitteet
Circus (lehti)

**Circus** oli yhdysvaltalainen kuukausittain ilmestynyt musiikkilehti. Sen perusti Gerald Rothberg nimellä *Hullabaloo* vuonna 1966. 

1960−1970-lukujen vaihteessa lehti kertoi erityisesti The Doorsin, Genesiksen ja Grand Funk Railroadin kaltaisista yhtyeistä. Rothberg tajusi myöhemmin, että lehden kohdeyleisö, teinipojat, rakasti lukea jatkuvasti juttuja suosikkirocktähdistään. Esimerkiksi kun Kiss-yhtye löi läpi 1970-luvun puolivälissä, heistä tuli lehden suurimpia kansikuvatähtiä. 

Circus sisälsi juttuja kaikenlaisesta rock- ja popmusiikista, mutta mukana oli myös aina suuri artikkeli heavy metal- tai hard rock -yhtyeestä. Erityisesti 1980-luvulla, glam metalin tehtyä läpimurtonsa, lehti suuntautui entistä vahvemmin raskaamman musiikin suuntaan. Tuolloin kansikuvassa oli jatkuvasti Def Leppardin, Van Halenin tai Bon Jovin kaltainen yhtye. Grunge-aallon iskiessä 1990-luvun alussa Circus menetti pesäkkeensä.

Lehden viimeinen numero ilmestyi toukokuussa 2006.

## Lähteet
* Ward, Steven: Running Away With the Circus – An Oral History of Circus Magazine *Rockcritics Archives*.
Ilmanvaihtosaneeraus

**Ilmanvaihtoremontti** on remontti, jossa uusitaan kiinteistön ilmanvaihtojärjestelmää joko osittain tai kokonaan. Yleensä ilmanvaihtojärjestelmä uusitaan jonkin havaitun ongelman tai puutteen vuoksi, esim. tunkkainen sisäilma, liialliset lämmityskulut, allergiaoireet tai rakenteiden terveyteen liittyvät oireet. 

Ilmanvaihtojärjestelmän uusinnan yhteydessä on hyvä huomioida että saneeraus tulisi kerralla tehtyä olemassa olevien rakennusmääräysten mukaisiksi. Nykyaikainen koneellinen tulo- ja poistoilmanvaihtojärjestelmä on mahdollista rakentaa lähes kaikkiin asunto- ja talotyyppeihin. Uusissa rivi- ja kerrostalossakin suositaan asuntokohtaista ilmanvaihtojärjestelmää.

Ilmanvaihtoremontilla saavutetaan parempi sisäilma, kustannussäästöjä, kiinteistön arvon nousua sekä asumisviihtyvyyteen vaikuttavia tekijöitä. Mm. sisäilman jäähdytys on mahdollista tietyillä ilmanvaihtokoneilla.

## Työvaiheet

Ilmanvaihtoremontti alkaa ilmanvaihdon ammattilaisen suorittamalla tarvekartoituksella ja hankesuunnittelulla. Jos yhtiökokous kannattaa remonttia, käynnistetään tarjouskilpailu, johon pyydetään mahdollisimman samanlaisia tarjouksia eri järjestelmätoimittajilta. Hinnan ei tule olla ainoa valintakriteeri ja kannattaakin pyytää asiantuntijaa tekemään tarjouksien vertailu, jos taloyhtiön hallituksesta ei löydy tarpeeksi ammattitaitoa tähän. Kun toimittaja on valittu, remontti etenee asunto kerrallaan ja yleensä taloyhtiö maksaa remontista urakoitsijalle sitä mukaa kun työ etenee eikä siis koko summaa kerrallaan. Yhden asunnon ilmanvaihtosaneeraus kestää yleensä muutaman päivän ajan. Työ voidaan tehdä mihin vuodenaikaan hyvänsä.

Työvaiheet ovat tyypillisesti seuraavat:
* ilmanvaihtokoneen paikan ja kanaviston reittien valmistelu 
* ilmanvaihtokanaviston asennus ja eristys
* äänenvaimentimien ja ilmanvaihtokoneen asennus
* jäteilmakanavan kattoläpiviennin asentaminen, raitisilmakanavan seinäläpiviennin ja ulkosäleikön asentaminen
* ilmanvaihtoventtiileiden asennus, koneen käynnistys, ilmamäärien mittaus ja säätö
* rakenteiden viimeistely, mahdollisten kotelointien rakentaminen
Promessointi

**Promessointi** on kuolleen ihmisruumiin perinteisen hautaamisen tai tuhkaamisen sijalle ehdotettu menetelmä, jossa ruumis hävitettäisiin pakastamalla nestetypessä ja sitten tärisyttämällä tomuksi, jota kuivattuna jää noin 20&nbsp;kg. Tekniikassa ruumis upotettaisiin nestetyppeen (–196&nbsp;°C), jolloin se kovettuu ja haurastuu. Kun jäätynyttä ruumista tärytetään arkussaan tärypöydällä, se menetelmän kehittäjien mukaan hajoaa karkeaksi tomuksi. Seuraavaksi tyhjiössä tehtävällä pakastekuivauksella haihdutettaisiin jäänteistä kaikki neste; ihmisruumiista noin 70&nbsp;% on vettä. Kuiva tomu voidaan haudata biohajoavassa uurnassa tai arkussa normaaliin tapaan. Muut tutkijat ovat kiistäneet että syväpakastettu ihmisruumis näin tomuuntuisi.

Menetelmän kehitti vuonna 1999 ruotsalainen biologi Susanne Wiigh-Mäsak, joka on hakenut sille patenttia 35 maassa. Hän halusi kehittää ekoystävällisen vaihtoehdon arkkuhautaukselle, joka on kallista ja kuluttaa maapinta-alaa, ja tuhkaukselle, joka saastuttaa ilmaa. Hän tutki yhdessä Jönköpingin piispan kanssa mahdollisuutta ekologisiin hautajaisiin ja kehitti promessoinnin.

Menetelmän idea on muuttaa ruumiin biomassa mahdollisimman ekoystävälliseen muotoon. Nestetyppi on terästeollisuuden sivutuote (LD-prosessi käyttää puhdasta happea), joka menisi muutoin hukkaan. "Promessoinnissa" vesi ja muut haihtuvat yhdisteet poistuvat ruumiista ja jäljelle jäävästä tomusta on metalliosat – kuten proteesit ja hampaiden amalgaamipaikat – helppo poistaa esim. magneetilla. Koska prosessissa ei tapahdu mitään, mikä tuottaisi hiilidioksidia palamisen avulla, kehon sisältämä hiili jää tomuun sen sijaan että se vapautuisi ilmakehään. Kun tomu haudataan, orgaaniset aineet sitoutuvat maaperään. Haudalle voidaan istuttaa puu tai jokin muu kasvi, joka käyttää ruumiin kivennäisaineet hyväkseen. Ruumis maatuu tällä tavalla vajaassa vuodessa. Susanne Wiigh-Mäsak on valinnut muistokasvikseen valkoisen alppiruusun.

Prosessin ajatellaan olevan arkkuhautausta ja tuhkausta ekologisempi, jälkimmäisistä vapautuu suuri määrä raskasmetalleja – Ruotsin 73 krematoriota tuottavat noin 32&nbsp;% maan kaikesta elohopeapäästöistä ilmakehään. Monet uskonnot asettavat rajoitteita hautaustavalle – islam ei hyväksy tuhkausta ja juutalaiset yhdistävät krematoriot holokaustiin.

Laitosta, jossa promessointi tapahtuisi, kutsuttaisiin *promatorioksi*. Ruotsissa menetelmän käyttöönoton sallimista on yritetty selvittää useita kertoja.

"Promessointi" on johdettu italian kielen sanasta *promessa*, "lupaus".

## Lähteet

## Aiheesta muualla
* ''Promessa Organic AB''  Menetelmää kehittävän yrityksen sivut. 
* Prolifera  Orgaanista hautausta ajava aattellinen yhdistys.
Rykodisc

**Rykodisc** on vuonna 1983 perustettu yhdysvaltalainen levy-yhtiö ja Warner Music Groupin alamerkki. Tällä hetkellä (kirjoitettu toukokuussa 2010) Rykodiscin alaisuuteen kuuluvia artisteja ja yhtyeitä ovat muun muassa Basshunter, Belinda Carlisle ja The Posies. Entisiin kuuluvat muun muassa David Bowie ja Yoko Ono. Vuosien aikana Rykodisciin on liitetty levy-yhiöt Hannibal Records, Tradition Records, Gramavision Records, Emperor Norton Records, Restless Records ja viimeisimpänä Cordless Recordings. 

## Aiheesta muualla
*Rykodisc.com (englanniksi)
Spruance-luokka

**Spruance-luokka** oli Yhdysvaltain laivaston hävittäjäluokka, joka suunniteltiin 1960-luvulla korvaamaan toisen maailmansodan aikana rakennettuja Allen M. Sumner -luokan ja Gearing-luokan hävittäjiä. Alusten pääasiallisena tehtävä oli toimia lentotukialusryhmien sukellusveneentorjunnassa. Kooltaan alukset ovat kuitenkin kaksi kertaa niin isoja kuin toisen maailmansodan aikaiset hävittäjät ja silloisiin risteilijöihin verrattavia. Aluksia rakennettiin vuosina 1970&ndash;1979 kaikkiaan 31. Johtoalus ja siten koko luokka on nimetty toisen maailmansodan amiraali Raymond A. Spruancen mukaan.

Luokka oli suunniteltu täysin puhtaalta pöydältä. Se oli ensimmäinen yhdysvaltalainen sotalaiva, jossa oli kaasuturbiinimoottori. Rungossa oli sen verran kasvunvaraa, että Ticonderoga-luokka suunniteltiin myöhemmin Spruancen rungolle, vaikka alukset onkin luokiteltu risteilijöiksi.
Kaikki alukset rakensi Ingalls Shipbuilding Pascagoulassa Mississippissä.

Spruance-luokan sukellusvenetorjuntajärjestelmän sensoriksi valittiin SQS-53-kaikuluotain, myöhemmin perässä vedettävä SQR-19-kuuntelulaite ja kaksi SH-60 Seahawk-LAMPS-helikopteria. Tämän jälkeen ASROC-heitin pystyy laukaisemaan kevyen Mark 46 -torpedon 22 km etäisyydelle. Lisäksi aluksessa on kaksi kolmen torpedon laukaisinta ja vaatimaton ilmatorjunta-aseistus RIM-7 Sea Sparrow -ohjuksella ja kaksi 5" MK 45 -tykkiä. Aluksen kevyt aseistus sai kohtaansa kovaa kritiikkiä kongressissa ja laivasto päivitti 24 alusta 1980-luvulla asentamalla VLS-järjestelmän, jonka 61 siiloon voi sijoittaa Tomahawk- tai Boeing Harpoon-ohjuksen, ja kahdella Phalanx CIWS-järjestelmällä.

Päivitysten myötä laivojen paino lisääntyi merkittävästi; alkuperäisestä 7&nbsp;000 tonnista 8&nbsp;250 tonniin, kun niihin lisättiin kevlar-panssarointi 1986 mennessä.

Vuonna 1998 seitsemän alusta, joissa ei ollut Tomahawk-ohjuksia, poistettiin aktiivikäytöstä ja asetettiin reserviin, kun Arleigh Burke -luokan AEGIS-järjestelmää käyttävät hävittäjät tulivat palvelukseen. Alukset olivat tuolloin vain 20 vuoden ikäisiä, kun laivaston alukset on yleensä poistettu käytöstä 30 vuoden palveluksen jälkeen. Alukset olivat kuitenkin kalliita ylläpitää vaatimansa suurilukuisen miehistön vuoksi ja sukellusveneentorjuntaan rajoittuneita. Viimeinen aktiivipalveluksessa ollut *USS Cushing* poistettiin käytöstä syyskuussa 2005. Suurin osa aluksista upotettiin laivaston harjoituksissa.

*USS Paul F. Foster* (DD-964) muutettiin kauko-ohjattavaksi harjoitusmaalia perässään vetäväksi ja sitä suojaavaksi koealukseksi.

## Alukset

## Lähteet
*
* http://www.globalsecurity.org/military/systems/ship/dd-963.htm
* http://www.fas.org/programs/ssp/man/uswpns/navy/surfacewarfare/dd963.html 

### Viitteet

## Aiheesta muualla
Yamaha Motor Company

**Yamaha Motor Company** () on japanilainen valmistavan teollisuuden yritys. Yamaha Motor Companyn pääkonttori sijaitsee Iwatassa Japanissa. Yritys perustettiin 1. heinäkuuta 1955 eriyttämällä Yamaha Corporationin moottoripyörädivisioona vuonna 1955 erilliseksi, itsenäiseksi yhtiöksi. 

Nykyään yrityksellä on neljä päätoimialaa. Nämä ovat:  kaksipyöräiset (moottoripyörät ja polkupyörät), meri (perämoottorit, vesikulkuneuvot, purjeveneet, kalastusveneet ja japanilaistyyliset veneet), erikoiskoneet (nelipyöräiset pienajoneuvot, mönkijät, golfkärryt, sähkögeneraattorit, moottorit jne) sekä teollisuuskoneet ja robotit (pinta-asennuskoneet ja teollisuusrobotit). Yhtiö tuottaa myös autojen moottoreita. Maaliskuussa 2017 sillä oli 109 tytäryhtiötä konsernissaan ja kolme erillisyhtiöinä sekä 27 vähemmistöosuutta tai muuta kytkentää muihin yhtiöihin. 

Yamaha Motor on maailman toiseksi suurin moottoripyörävalmistaja Hondan jälkeen (kun alle 50 cc:n "moottoripyörät" lasketaan mukaan; yli 50 cc:n moottoripyörissä Yamaha on suurin valmistaja). Yhtiö tuottaa myös monia muita ajoneuvoja, kuten mönkijöitä, veneitä, moottorikelkkoja, veneen perämoottoreita ja vesiskoottereita.

## Yamaha Motor Suomessa
Yamaha Motor Company toimi yli 50 vuotta yhteistyössä Konekesko Oy:n kanssa Suomessa. Kesko-konserniin kuuluva Konekesko toi maahan Yamahan kaikkia maalla ja meressä kulkevia laitteita. Yhteistyö alkoi vuonna 1966 Yamaha-perämoottoreiden maahantuonnilla, ja Yamaha on pitänyt perämoottoreiden markkinajohtajan paikkaa Suomessa vuodesta 1977 lähtien. Heinäkuun 2017 alusta Yamahan vapaa-ajan koneiden tuotteiden myynti ja markkinointi Suomessa siirtyi Keskolta Yamaha Motor Europe N.V.:n Suomen sivuliikkeelle.  

Suomessa Yamaha Motor Company omistaa Buster-alumiiniveneitä ja Yamarin-veneitä valmistavan Inhan Tehtaat Oy Ab:n. 

## Moottorikelkat

Yamaha kehitti ensimmäiset moottorikelkat. Ensimmäisiä malleja oli esim. SRX440. Yamaha on myös kehittänyt ensimmäiset nelitahtiset moottorikelkat. Nelitahtimoottorilla olevat kelkat, esim. Phazer, Nytro ja RX-1, olivat myyneet hyvin. Muita nelitahtisten moottorikelkkojen valmistajia ovat muun muassa BRP ja Arctic Cat. Yamaha ilmoitti lopettavansa kelkkojen valmistamisen vuonna 2024 Euroopassa ja 2025 Amerikassa.

## Lähteet
Philosophy of Winter

**Philosophy of Winter** on Forest Silencen vuonna 2006 julkaisema esikoisalbumi. Se eroaa edellisistä julkaisuista uudenlaisten black metal -elementtien vuoksi, vaikka yhtye onkin säilyttänyt ambient-henkisyyden. Levyn kappaleet ovat melko pitkiä, kaikki muut ovat 7-minuuttisia paitsi *Spirits of the Winds* ja *At the Dawning of Chaos*. Pisin kappale on levyn nimikkokappale *Philosophy of Winter*, joka kestää melkein 8 minuuttia.

## Kappaleet
#
#
#
#
#

## Kokoonpano
* Winter – laulu, basso, kosketinsoitin
* Andras – kitara, taustalaulu
* Bifronz – rummut

### Tuotanto
* Gaap – äänittäjä
* Péter Sallai – kansikuva

## Arvostelut
* Imperiumi.net: 

## Aiheesta muualla
* 
* ''Philosophy of Winter'' discogs.com -sivustolla

## Lähteet
Pohjoinen suurpiiri

**Pohjoinen suurpiiri** () on yksi Helsingin seitsemästä suurpiiristä. Pohjoista suurpiiriä kutsutaan myös Pohjois-Helsingiksi.

Pohjoinen suurpiiri jakautuu viiteen peruspiiriin, jotka ovat Maunula, Länsi-Pakila, Tuomarinkylä, Oulunkylä ja Itä-Pakila.

## Kuvia
### Kaupunginosat
 
Oulunkyla Helsinki 09 2005.jpg|Oulunkylä
Pakilantie.jpg|Pakila
Tuomarinkylä pedestrian bridge in Helsinki, Finland in July 2013.jpg|Tuomarinkylä


### Osa-alueet
 
Maunula 2018.png|Maunula (Oulunkylä)
Maunulanpuisto nature trail.jpg|Maunulanpuisto (Oulunkylä)
Helsingin säilöönottoyksikkö.jpg|Metsälä (Oulunkylä)
Torivoudintie 1, Patola Oulunkylä - D766 - hkm.HKMS000005-km002smb.jpg|Patola (Oulunkylä)
Kangastie, Pirkkola 01.jpg|Pirkkola (Oulunkylä)
Veräjälaakso.JPG|Veräjälaakso (Oulunkylä)
Pikkukoski - panoramio.jpg|Veräjämäki (Oulunkylä)
Itä-Pakila Helsinki2.jpg|Itä-Pakila (Pakila)
Rintamamiestaloja Länsi-Pakilassa Helsingissä.jpg|Länsi-Pakila (Pakila)
View over Pitkäkoski of Vantaanjoki, Haltiala, Helsinki, 2021 September.jpg|Haltiala (Tuomarinkylä)
Paloheinän terveysasema ja kirjasto 1.jpg|Paloheinä (Tuomarinkylä)
Ylä-Fallin tie, Torpparinmäki, Helsinki, Finland, 2020.jpg|Torpparinmäki (Tuomarinkylä)
Tuomarinkylan kartano.jpg|Tuomarinkartano (Tuomarinkylä)

 
## Lähteet
* 

### Viitteet

## Aiheesta muualla
*Tilastoja 2005. Helsinki alueittain.
Nord-Hålogalandin hiippakunta

**Nord-Hålogaland** on Norjan kirkkoon kuuluva hiippakunta. Siihen kuuluvat Tromssan lääni, Finnmarkin lääni ja Huippuvuoret. Piispanistuin on Tromssassa, ja piispana on vuodesta 2025 lähtien ollut Stig Lægdene. Tuomiokirkkona toimii Tromssan tuomiokirkko.

## Historia
Nord-Norge erotettiin Nidarosin hiippakunnasta itsenäiseksi hiippakunnakseen vuonna 1803. Se oli aluksi nimeltään *Tromsø Stift*, mutta nimeksi vaihtui *[[Hålogaland]] bispedømme* vuonna 1918. Kun Huippuvuoret annettiin Norjalle vuonna 1920 se liitettiin myös osaksi hiippakuntaa.

Hiippakunta jaettiin Nord-Hålogalandiksi ja Sør-Hålogalandiksi vuonna 1952.

## Rovastikunnat
Hiippakunta jakautuu yhdeksään rovastikuntaan, jotka puolestaan jakautuvat 64 seurakuntaan.

## Piispat
*Alf Wiig 1952–1961
*Monrad Norderval 1961–1972
*Kristen Kyrre Bremer 1972–1979 
*Arvid Nergård 1979–1990 
*Ola Steinholt 1990–2001
*Per Oskar Kjølaas 2002–2014
*Olav Øygard 2014–2025
*Stig Lægdene 2025–
Lähde: 
## Lähteet

## Aiheesta muualla

* Viralliset sivut
Sør-Hålogalandin hiippakunta

**Sør-Hålogaland** on Norjan kirkon hiippakunta. Siihen kuuluu Nordland. piispanistuin sijaitsee Bodøssa, ja piispana on vuodesta 2015 toiminut Ann-Helen Fjeldstad Jusnes.

## Historia
Sør-Hålogaland erotettiin *Hålogalandin hiippakunnasta* 1952, jolloin muodostui myös Nord-Hålogalandin hiippakunta.

## Rovastikunnat
Hiippakunta jakautuu kahdeksaan rovastikuntaan, jotka puolestaan jakautuvat 86 seurakuntaan.

## Piispat
* Wollert Krohn-Hansen (1952–1959)
* Hans Edvard Wisløff (1959–1969)
* Bjarne Odd Weider (1969–1982)
* Fredrik Grønningsæter (1982–1992)
* Øystein Ingar Larsen (1992–2006)
* Tor Berger Jørgensen (2007–2016)
* Ann-Helen Fjeldstad Jusnes (2016–)

## Lähteet

## Aiheesta muualla

* Viralliset sivut
Collan

**Collan** voi tarkoittaa ainakin seuraavia:

## Sukuja
*Collan, itäsuomalainen suku
*von Collan, edellisen aatelinen haara
*Collan, länsisuomalainen suku

## Henkilöitä
* Albert Collan (1870–1918), insinööri ja sortovuosien ajan aktivisti
* Alexander von Collan (1819–1910), keisarillisen perheen kunniahenkikirurgi, aatelissuvun kantaisä
* Anni Collan (1876–1962), kouluneuvos, naisvoimistelun uranuurtaja, partiotyttötoiminnan uranuurtaja Suomessa 
* Clas Collan (1816–1901), pappissäädyn valtiopäivämies ja opettaja, Alexander von Collanin veli
* Clas von Collan (1862–1939), Suomen pankin pääjohtaja, Alexander von Collanin poika
* Emil Collan (1851–1900), opettaja, painoasiamies ja päätoimittaja
* Emil Collan (1882–1948), haulikkoampuja ja tehtaan isännöitsijä, päätoimittaja Emil Collanin poika
* Fabian Collan (1817–1851), historiantutkija, toimittaja ja kirjailija, Alexander von Collanin veli
* Hannes (Yrjö) Collan (1902–1990), diplomi-insinööri, professori ja rehtori
* Karl Collan (1828–1871), säveltäjä, Alexander von Collanin veli
* Maria Collan (1845–1919) o.s. *Pacius*, laulaja ja laulunopettaja, Karl Collanin puoliso
* Maria Collan-Beaurain (1869-1937), pianisti, Karl Collanin tytär
* Mikael Collan (s. 1975), strategisen rahoituksen professori
* Mikko Collan (1881–1964), poliitikko,  Edistyspuolueen kansanedustaja, ministeri, maaherra, Anni Collanin veli
* Oskar Olavi Collan (1887–1954), puutarhaneuvos, puutarhaviljelyn kehittäjä, päätoimittaja Emil Collanin poika 
* Sakari Collan (1883–1972), lähetyssaarnaaja, päätoimittaja Emil Collanin poika
* Torsten Gustaf Collan (1815–1869), ylimetsänhoitaja, joka teki suuren testamenttilahjoituksen Suomalaisen kirjallisuuden seuralle
* Yrjö Collan (1887–1937), osuustoimintamies ja yritysjohtaja
* Yrjö Collan (s. 1941), ylilääkäri ja patologian professori

## Katso myös
*Linkola, Collanista suomennettu nimi

## Paikannimenä
* Collan, Yonnen departementin kunta Ranskassa

## Katso myös
* Collanin solki, Anni Collanin mukaan nimetty Suomen partiolaisten ansiomerkki
Pavel Vostřák

**Pavel Vostřák** (s. 8. joulukuuta 1972 Vlašim, Tšekkoslovakia) on tšekkiläinen entinen jääkiekkoilija, pelipaikaltaan oikea laitahyökkääjä. Vostřák pelasi pitkällä urallaan useassa eri seurassa, lähinnä kotimaassaan. Hän pelasi myös SM-liigassa vuosina 2001–2002 JYPissä ja 2002–2003 Jokereissa.

## Lähteet
*Pavel Vostrak Eurohockey.net -sivustolla
*Pavel Vostrak Hockeydb.com -sivustolla
Heaven’z Movie

**Heaven'z Movie** on rap-artisti Bizzy Bonen debyyttialbumi, joka ilmestyi 6. lokakuuta 1998. Albumi on saavuttanut Yhdysvalloissa RIAA:n hyväksymän kultarajan.

## Listasijoitukset

## Singlet
Nereo Rocco

**Nereo Rocco** (20. toukokuuta 1912 – 20. helmikuuta 1979) oli italialainen jalkapallovalmentaja ja keskikenttäpelaaja. Hän on yksi varhaisimmista puolustusvoittoisen Catenaccio-pelitavan kehittäjistä ja soveltajista kotimaassaan. 

US Triestina Calcion uusi kotistadion nimettiin vuonna 1992 Roccon mukaan Stadio Nereo Roccoksi.

## Ura pelaajana

Rocco aloitti oman pelaajauransa US Triestina Calcion keskikentällä 1929. Seura nousi samana vuonna ensimmäistä kertaa historiassaan Serie A:han ja Rocco kuului joukkueen avainpelaajistoon. Vuonna 1934 hänestä tuli seuran ensimmäinen pelaaja Italian maajoukkueessa. Hän siirtyi 1937 SSC Napoliin, jossa pelasi kolme kautta. Sotavuosina hän edusti vielä Calcio Padova lopettaen pelaajauransa 30-vuotiaana 1942.

## Ura valmentajana

Rocco aloitti valmennusuransa kotiseurassaan US Triestinassa vuonna 1947. Hänen johdollaan seura sijoittui sensaatiomaisesti Serie A:ssa toiseksi kaudella 1947/48, mikä on edelleen seuran paras sijoitus pääsarjatasolla. Menestyksestä huolimatta Rocco ajautui erimielisyyksiin seurajohdon kanssa ja erosi tehtävistään vuonna 1950. Tämän jälkeen hän valmensi kolme vuotta Trevisoa luotsaten seuran Serie B:ssä kuudenneksi kaudella 1950/51, mikä on seuran paras saavutus. Rocco palasi 1953 Triestinaan yhdeksi kaudeksi.

Vuonna 1954 Rocco palasi entiseen seuraansa Calcio Padovaan valmentajaksi. Debyyttikaudellaan hän johdatti Padovan takaisin pääsarjaan, jossa seura jatkoi hyviä esityksiään sijoittumalla kolmanneksi kaudella 1957/58. Rocco jätti Padovan kauden 1960/61 jälkeen ja siirtyi suurseura AC Milanin peräsimeen. Roccon johdolla Milan pelasi menestyksekkäästi ja voitti Italian mestaruuden 1962 sekä Euroopan Cupin 1963. Hän siirtyi cupin mestaruuden jälkeen Torinon päävalmentajaksi ja yritti palauttaa 1940-luvun menestysseuran takaisin mestaruuskantaan, muttei onnistunut tavoitteessaan vaikka Torino pelasikin hyvin. 

Rocco palasi AC Milaniin 1967 ja jatkoi seuran peräsimessä huimaa menestystä. Ensimmäisellä kaudella tuli Italian mestaruuden lisäksi Cup-voittajien Cupin mestaruus. Seuraavalla kaudella Rocco palautti Milanin mestariksi Euroopan Cupissa, kun AFC Ajax kaatui finaalissa komeasti 4–1. Rocco jatkoi seuran päävalmentajana viisi vuotta, muttei onnistunut voittamaan toista liigamestaruutta. Hän jätti joukkueen 1973 toisen Cup-voittajien Cupin mestaruuden jälkeen. Hän valmensi kaudella 1973/74 ACF Fiorentinaa lopettaen uransa kauden jälkeen. 

Vuonna 1977 Rocco palasi vielä lyhyeksi aikaa AC Milanin päävalmentajaksi ja Nils Liedholmin apulaiseksi. Rocco kuoli 20. helmikuuta 1979 Triestessä 66-vuotiaana.

## Meriitit valmentajana

* Euroopan Cup (2): 1963, 1969
* Cup-voittajien Cup (2): 1968, 1973
* Intercontinental Cup: 1969
* Italian mestaruus (2): 1962, 1968
* Italian cup (2): 1972, 1973
Wallace

**Wallace** viittaa muun muassa seuraaviin:

* Wallacen linja, Indonesian saariston poikki kulkeva intialaisen ja australialaisen eläinmaantieteellisen alueen välinen rajalinja (saanut nimensä Alfred Russell Vallacen mukaan)
;Britannian kuninkaallinen laivasto
* HMS Wallace (1855), rautainen siipiratasalus
* HMS Wallace (D20), Shakespeare-luokan laivueenjohtaja

## Sukunimi
Alun perin skotlantilainen sukunimi, joka on tai on ollut muun muassa seuraavilla henkilöillä:
* Alfred Russel Wallace (1823–1913), brittiläinen luonnontieteilijä, tutkimusmatkailija ja yhteiskuntakriitikko
* Basil Wallace, yhdysvaltalainen elokuva- ja televisionäyttelijä
* Ben Wallace (s. 1970), brittiläinen poliitikko ja ministeri
* Ben Wallace (s. 1974), yhdysvaltalainen koripalloilija
* Bill Wallace (s. 1945), yhdysvaltalainen kamppailulajien taitaja, potkunyrkkeilijä ja näyttelijä
* Christopher Wallace (1972–1997), yhdysvaltalainen hip hop-artisti ("The Notorious B.I.G")
* David Foster Wallace (1962–2008), yhdysvaltalainen kirjailija
* Dee Wallace (s. 1948), yhdysvaltalainen näyttelijä ja self help -kirjailija
* Edgar Wallace (1875–1932), brittiläinen jännityskirjailija, lehtimies ja näytelmäkirjailija
* George Wallace (1919–1998), yhdysvaltalainen demokraattipoliitikko
* Gerald Wallace (s. 1982), yhdysvaltalainen koripalloilija
* Harold Wallace (s. 1975), costaricalainen jalkapalloilija
* Henry A. Wallace (1888–1965), yhdysvaltalainen poliitikko (alkujaan republikaani)
* Irving Wallace (1916–1990), yhdysvaltalainen kirjailija ja elokuvakäsikirjoittaja
* Isabelle Wallace (s. 1996), skotlantilais-australialainen tennispelaaja
* Jock Wallace (1935–1996), skotlantilainen jalkapalloilija ja valmentaja
* John Wallace (s. 1962), kanadalainen soutaja
* Lew Wallace (1826–1905), yhdysvaltalainen kirjailija ja kenraali
* Lurleen Wallace (1926–1968), yhdysvaltalainen demokraattipoliitikko
* Maicel Malone-Wallace (s. 1969), yhdysvaltalainen yleisurheilija ja olympiavoittaja
* Marcia Wallace (1942–2013), yhdysvaltalainen näyttelijä ja koomikko
* Mike Wallace (1918–2012), yhdysvaltalainen journalisti
* Patricia Wallace, yhdysvaltalainen kauhu- ja jännityskirjailija
* Rasheed Wallace (s. 1974), yhdysvaltalainen koripalloilija
* Rodney Wallace (s. 1988), costaricalainen jalkapalloilija
* Sanford Wallace (s. 1968?), yhdysvaltalainen huijari roskapostittaja
* Seneca Wallace (s. 1980), yhdysvaltalainen amerikkalaisen jalkapallon pelaaja
* Tim Wallace (s. 1984), yhdysvaltalainen jääkiekkoilija
* William Wallace (1276–1305), skotlantilainen vapaustaistelija

## Kuvitteellisia Wallaceja
* Barret Wallace, AVALANCHEn johtaja Squaren roolipelissä Final Fantasy VII
* Wallace, hahmo Nick Parkin vaha-animaatiokaksikossa Wallace ja Gromit
Jenaer Philharmonie

**Jenaer Philharmonie** on Jenassa, Saksassa toimiva vuonna 1934 perustettu sinfoniaorkesteri. Sen yhteydessä toimivat myös kuorot Philharmonischer Chor Jena, Knabenchor der Jenaer Philharmonie ja Jenaer Madrigalkreis. Orkesterin aiempiin musiikillisiin johtajiin on lukeutunut muiden muassa Andrei Boreiko (1998–2003). Vuonna 2003 orkesterin johtoon nousi australialainen Nicholas Milton.

## Aiheesta muualla
* Viralliset sivut 
* Jenaer Madrigalkreis  
* Philharmonische Gesellschaft Jena e. V.
Surimi

**Surimi** on elintarvike, jota valmistetaan kala- tai lihamassasta, joka puristetaan muotoon ja maustetaan uudeksi elintarvikkeeksi. Surimiin käytetään esimerkiksi kummeliturskaa tai alaskanseitiä. Siitä valmistetaan rapupuikkoja (rapujäljitelmä) ja Aasiassa myös monen muun tyyppisiä tuotteita.

## Historia
Surimi syntyi alun perin 1200-luvulla, kun japanilaiset kokit jauhoivat ja suolasivat ylijäämäkalaa. 1960-luvulla japanilainen kemisti havaitsi, että lisäämällä perinteiseen surimin valmistusmenetelmään sokeria sen pystyi stabiloimaan, pakastamaan ja näin takaamaan sen säilyvyyden. Hänen keksintönsä käynnisti nykyään miljardin dollarin maailmanlaajuisen teollisuudenalan. Surimi on suosittu osa japanilaista, eteläkorealaista, ranskalaista, thaimaalaista ja espanjalaista ruokakulttuuria. Sitä voidaan maustaa ja muokata muistuttamaan erilaisia mereneläviä, kuten hummeria, kampasimpukoita ja rapuja.

Perinteisesti *kamabokoksi* kutsuttu surimin valmistusmenetelmä on ensimmäisen kerran mainittu vuonna 1528 kirjoitetussa japanilaisessa keittokirjassa.

## Koostumus
Koostumukseltaan äyriäisten lihaa muistuttavaa surimia voidaan valmistaa monista eri kalalajeista. Se maustetaan ravulla, katkaravulla, kampasimpukalla tai hummerilla. Se muotoillaan, kypsennetään ja leikataan ja tarjoillaan erilaisina annoksina ja tyyleinä, kuten ravunsaksia muistuttavina tuotteina, tankoina, paloina tai silppuna. Se on myös esikypsennetty ja käyttövalmis, joten sitä voidaan käyttää missä tahansa reseptissä, jossa tarvitaan äyriäisten makua.

## Valmistus
Kala jauhetaan hienoksi ja sekoitetaan sen jälkeen muiden ainesosien, kuten tärkkelyksen, suolan, ravunlihan ja kananmunan valkuaisen kanssa. Valmistuksen jälkeen surimimassa annostellaan muotteihin ja ulkopinnalle maalataan ohut kerros oranssia elintarvikeväriä, jotta se jäljittelisi ravun luonnollista värisävyä.

## Ravintoarvo
Ravitsemuksellisesti surimi eroaa aidosta ravunlihasta. Aidossa ravunlihassa on lähes kolme kertaa enemmän proteiinia kuin surimissa. Lisäksi surimissa on enemmän sokeria ja vähemmän natriumia kuin aidossa ravunlihassa. Gluteeniyliherkkien tulisi välttää surimia, sillä se on usein käsitelty tärkkelyksellä ja muilla gluteenipohjaisilla sakeuttamisaineilla.

## Lähteet

## Aiheesta muualla

*What are Surimi and Surimi Seafood
Sars (taajama)

**Sars** () on kaupunkimainen taajama ja kaupunkikunta Permin aluepiirin Oktjabrskin piirissä Venäjällä. Se sijaitsee Tjuin sivujoen Sarsin varrella 7 kilometriä piirikeskus Oktjabrskista luoteeseen. Asukkaita on 5&nbsp;600 henkeä (vuonna 2009).

Paikkakunta on saanut alkunsa vuonna 1864 perustetusta lasitehtaasta. Lasin tuotanto lopetettiin vuonna 1946 ja tehdas muutettiin puunjalostuslaitokseksi. Kaupunkimaisen taajaman statuksen Sars sai vuonna 1939.

Nykyään Sarsissa toimii talotehdas. Taajamassa on keskikoulu, lasten musiikkikoulu, kulttuuritalo, kaksi kirjastoa ja sairaala.

## Lähteet
Nidarosin hiippakunta

**Nidaros** on luterilainen hiippakunta Norjan kirkossa. Siihen kuuluvat Nord-Trøndelag ja Sør-Trøndelag ja sen piispanistuin on Trondheimissa, tunnetussa Nidarosin tuomiokirkossa.  
 
Piispana on vuodesta 2017 lähtien ollut Herborg Finnset.

## Historia

Nidarosin hiippakunta perustettiin 1068. Silloin siihen kuuluivat nykyisistä lääneistä Sør-Trøndelag, Nord-Trøndelag, Nordland, Troms ja Finnmark - lisäksi myös alueet Nordmøre, Romsdal ja Härjedalen (sekä myös pohjoisosa Østerdalenista: Tynset, Tolga and Os). Sunnmøren alue siirrettiin Bjørgvinin hiippakunnasta uuteen Nidarosin arkkihiippakuntaan vuoden 1152 jälkeen turvaamaan arkkihiippakunnan tuloja.

Østerdalenin pohjoisosa siirrettiin Oslon hiippakuntaan vuoden 1537 jälkeen. Jämtland siirtyi Uppsalan hiippakunnasta Nidarosille 1570. Sunnmøren alue siirtyi takaisin Nidarosilta Bjørgvinin hiippakunnalle vuonna 1622. Jämtland ja Härjedalen menetettiin Ruotsille 1645. Nord-Norge perustettiin omaksi hiippakunnakseen vuonna 1804 (virallisesti 1844). Innsetin seurakunta siirrettiin Hamarin hiippakunnasta Nidarosiin 1966. Nordmøren ja Romsdalin alueet (yhdessä Sunnmøren Bjørgvinistä kanssa) perustivat oman hiippakuntansa, Møren hiippakunnan, vuonna 1983.

## Kaksi piispaa
Nidarosin hiippakunta eroaa muista Norjan kirkon hiippakunnista siten, että sillä on kaksi piispaa, hiippakunnan piispa ja Norjan kirkon piispainkokouksen preses, puheenjohtaja.  Preses on Nidarosin rovastikunnan piispa ja muita osia hiippakunnasta johtaa Nidarosin piispa. Preseksen virkaa on vuodesta 2020 hoitanut Olav Fykse Tveit. Preses on Norjan kirkon Kirkerådetin (Kirkkohallituksen) jäsen ja Norjan kirkon ylin edustaja.

## Rovastikunnat
Hiippakunta jakautuu 11 rovastikuntaan ja 131 seurakuntaan.

## Luettelo hiippakunnan luterilaisista piispoista

*Torbjørn Bratt 1546−1548
*Hans Gaas 1549−1578 
*Hans Mogenssøn 1578−1595 
*Isak Grønbech 1596−1617 
*Anders Arrebo 1618−1622 
*Peder Skjelderup 1622−1642 
*Erik Bredal 1643−1672
*Arnold de Fine 1672 
*Erik Eriksen Pontoppidan d.e. 1673−1678 
*Christopher Hanssen Schletter 1678−1688 
*Peder Krog 1689−1731 
*Eiler Hagerup d.e. 1731−1747 
*Ludvig Harboe 1743−1748 
*Frederik Nannestad 1748−1758 
*Johan Ernst Gunnerus 1758−1773
*Marcus Fredrik Bang 1773−1789 
*Johan Christian Schønheyder 1788−1803 
*Peder Olivarius Bugge 1804−1842 
*Hans Riddervold 1843−1849
*Hans Jørgen Darre 1849−1860
*Andreas Grimelund 1861−1883
*Nils Jacob Laache 1884−1892
*Johannes Nilssøn Skaar 1892−1905
*Vilhelm Andreas Wexelsen 1905−1909
*Peter W. K. Bøckman, Sr. 1909−1923
*Jens Gran Gleditsch 1923−1928
*Johan Støren 1928−1945 
*Arne Fjellbu 1945−1960 
*Tord Godal 1960−1979 
*Kristen Kyrre Bremer 1979−1991
*Finn Wagle 1991−2008
*Tor Singsaas 2008−2017
*Herborg Finnset 2017−

## Luettelo Norjan kirkon piispainkokouksen preseksistä

* Helga Haugland Byfuglien 2011-2020
* Olav Fykse Tveit 2020-

## Lähteet

## Aiheesta muualla

* Viralliset sivut
Orda

**Orda** () on kylä, maalaiskunta ja Ordan piirin hallinnollinen keskus Permin aluepiirissä Venäjällä. Se sijaitsee Irenin sivujoen Kungurin varrella 126 kilometriä Permistä kaakkoon. Asukkaita on 6&nbsp;001 henkeä (vuonna 2012).

Ordan kylä mainitaan ensimmäisen kerran vuonna 1662. Vuonna 1703 siellä tapahtui suuri talonpoikaiskapina. Vuonna 1924 kylästä tuli Ordan piirin keskus.

Nykyään Ordassa toimii maatalousyritys, juustola ja metsäteollisuusyritys. Kylässä on keskikoulu, ammattikoulu, lasten taidekoulu, kulttuuritalo, kaksi kirjastoa, kotiseutumuseo ja piirisairaala. Paikallislehtenä ilmestyy *Vernyi put* (”Oikea tie”). Nähtävyyksiä ovat 1800-luvulla rakennettu profeetta Eliaan kirkko, kunnanhallinnon ja koulurakennukset sekä vanhat kauppiastalot.

## Lähteet
Royal Northern Sinfonia

**Royal Northern Sinfonia** on brittiläinen kamariorkesteri. Se piti avajaiskonserttinsa 24. syyskuuta 1958.

Royal Northern Sinfonian kanssa yhteistyötä tehneiden kapellimestarien ja solistien joukossa ovat olleet Christian Tetzlaff, Roger Norrington, Paul McCreesh, Jess Gillam, Nicholas McGegan, Mahan Esfahani, Viktoria Mullova ja Jessica Cottis. Orkesteri on tehnyt yhteistyötä myös populaariartistien, kuten Stingin, Ben Foldsin, John Grantin, Mercury Revin, Field Musicin ja Maxïmo Parkin kanssa. Royal Northern Sinfonia on tilannut uusia teoksia sellaisilta säveltäjiltä kuin David Langilta, John Caskenilta, Tansy Daviesilta, Errollyn Wallenilta ja James Weeks. Se on järjestänyt myös vuosittaisia nuorten säveltäjien kilpailuja. Orkesterin levytyksiä on julkaistu Chandos-, EMI- ja Naxos-levymerkeillä. Orkesterin pääpaikka siirtyi vuonna 2004 Sage Gatesheadiin. Sitä ennen se oli ollut Newcastle City Hall. Vuonna 1973 perustettiin Royal Northern Sinfonian yhteydessä toimiva kuoro.

Royal Northern Sinfonian perustaja oli Michael Hall. Hänen jälkeensä orkesterin taiteellisena johtajana toimi vuosina 1964–1973 Rudolf Schwarz, joka käytännössä jakoi tehtävät Boris Brottin kanssa. Myöhemmin orkesterin pääkapellimestareita ovat olleet Christopher Seaman (1973–1979), Tamás Vásáry ja Iván Fischer (yhdessä 1979–1982), Richard Hickox (1982–1990), Heinrich Schiff (1990–1996), Jean-Bernard Pommier (1996–1999) ja Thomas Zehetmair (2002–2014). Kaudella 2015–2016 Royal Northern Sinfonian musiikillisena johtajana aloitti työskentelyn Lars Vogt. Hänen seuraajakseen nimitettiin vuonna 2021 Dinis Sousa. 

Orkesterin nimeen lisätyn kuninkaallisen tittelin myönsi Elisabet II vuonna 2013.

## Lähteet
Patristiikka

**Patristiikka** eli **patrologia** on kirkkoisien eli 200–700-luvulla toimineiden kirkollisten opettajien ja heidän oppiensa tutkimusta. Nykyaikana patristiikka voi tarkoittaa laajemmassa mielessä varhaiskristillisyyden tutkimusta. Suomen patristinen seura perustettiin vuonna 2011 edistämään patristiikan tutkimusta. 

Patristiikan keskeisiin julkaisuihin kuuluvat kokoomateokset *[[Patrologia Graeca|Patrologia Græca]]* (1857–1866) ja *[[Patrologia Latina]]* (1844–1864).

## Lähteet
Toivo Laiho

**Toivo Rikhard Laiho** (19. toukokuuta 1908 Vanaja – 25. kesäkuuta 1972 Tornio) oli suomalainen runoilija.

## Teoksia
* *Juuria*.    Hämeenlinna 1940
* *Runot*.   Tekijä, Torno 1967
* *Kilvoittelijan tiellä : Aloitteleville opettajille sytykkeiksi opetus- ja kasvatustyöhön*.     Tekijä, Tornio 1970

## Lähteet
*
Oktjabrski (Permin aluepiiri)

**Oktjabrski** () on kaupunkimainen taajama, kaupunkikunta ja Oktjabrskin piirin hallinnollinen keskus Permin aluepiirissä Venäjällä. Se sijaitsee Ufan vesistöön kuuluvan Tšad-joen rannalla 219 kilometriä Permistä kaakkoon. Taajaman kautta kulkee Kazanin ja Jekaterinburgin välinen rautatie (Tšadin asema). Asukkaita on 10&nbsp;700 henkeä (vuonna 2009).

Paikkakunta on syntynyt 1900-luvun alussa rautatieaseman yhteyteen. Alun perin taajaman nimenä oli *Tšad*. Vuonna 1957 se sai nykyisen nimensä ja kaupunkimaisen taajaman statuksen.

Oktjabrskissa toimii suurkanala, elintarviketeollisuutta ja asfalttitehdas. Taajamassa on kaksi keskikoulua, ammattikoulu, musiikkikoulu, lasten luomistyön keskus, kulttuuritalo, kaksi kirjastoa, kotiseutumuseo ja piirisairaala. Paikallislehtenä ilmestyy *Vperjod* (”Eteenpäin”).

## Lähteet
Siamin tytöt

**Siamin tytöt** oli vuonna 2001 Yle TV1:llä esitetty suomalainen televisiosarja.

## Näyttelijät

* Elina Aalto – Ulla / Untua Usvamieli / Usma Unetar 
* Pinja Hahtola – Maaret / Meryt / Salixin Mare 
* Jaska Raatikainen – Rauli / Radomir / rave 
* Ville Kuitunen – Jonne / Javelot 
* Teemu Palosaari – Ilari / Irju Idarta 
* Elsa Saisio – Senja / Soima Sorikontytär 
* Reino Nordin – Petri / Penes 
* Janne Bergholm – Karri / Kaune 
* Marja Salo – Kaisa / Kensti 
* Aki Hakala – Niko / Nardus Navea 
* Arttu Kapulainen – Konsta / Kumo Kerinpika 
* Ilona Nevalainen  
* Mervi Takatalo 
* Matias Taivainen
* Tuomas Tulikorpi

## Lähteet

## Aiheesta muualla
* Sarjan sivut Yle Vintissä 
* Ylen Elävä arkisto.
* 
* ''Siamin tytöt'' Yle Areenassa
Damien Monier

**Damien Monier** (s. 27. elokuuta 1982 Clermont-Ferrand, Ranska) on ranskalainen maantiepyöräilijä. Hän aloitti harjoittelijana Cofidis-tallissa 2003 ja edusti samaa joukkueetta ammattilaisena 2004–2012. Kausilla 2013–2017 hän kilpaili Bridgestone Anchor -joukkueessa ja viimeisinä ammattilaisvuosinaan 2018–2022 Aisan Racing Teamissa.

Monier on kilpaillut myös ratapyöräilyssä, jossa hän on voittanut Ranskan-mestaruuden takaa-ajossa 2005 ja 2008. Maantiepyöräilyssä hän saavutti ammattilaisuransa ensimmäisen voiton Italian ympäriajossa 2010. Hän kuului 17. etapilla 19 pyöräilijän kärkiryhmään, ja karkasi viimeisillä kilometreillä yksinäiseen irtiottoon voittaen osuuden 36 sekunnin erolla Danilo Hondoon. Hän voitti kolmannen etapin Tour international de Constantine -kilpailussa 2014. Hän voitti Tour Cycliste International de la Guadeloupen kokonaiskilpailun ja aika-ajoetapin 8b vuonna 2016. Hän voitti Tour de Kumano -kilpailun kolmannen etapin ja pistekilpailun 2017.

## Lähteet
Jens Adler

**Jens Adler** (s. 25. huhtikuuta 1965 Halle Saksan demokraattinen tasavalta) on saksalainen entinen jalkapalloilija. Hän oli pelipaikaltaan maalivahti.

## Ura
Adler aloitti ammattilaisuransa Halleschen FC Chemiessä vuonna 1983. Hän edusti seuraa 87 DDR-Oberliga-pelissä, jonka lisäksi hän pelasi alemmilla sarjatasoilla seuran paidassa. Vuonna 1992 Adler siirtyi FC Stahl Brandenburgiin kolmeksi kaudeksi, jonka jälkeen hän vaihtoi Herthaan. Hän jäi kuitenkin pieneen rooliin seurassa, eikä pelannut kuin yhden 2. Bundesliiga-ottelun. Uransa lopussa Adler siirtyi Vfl Halleen.

Adler pelasi yhden ottelun Saksan demokraattisen tasavallan jalkapallomaajoukkueessa. Hän oli myös maan viimeinen maajoukkuepelaaja.

## Lähteet
Fed Cup 2010

**Fed Cup 2010** oli 48. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Loppuottelu pelattiin Yhdysvalloissa 6.–7. marraskuuta, ja voiton vei edellisen vuoden tapaan Italia.

## Maailmanlohko

### Kaavio

## Lähteet
*
Goottilaiset kirjaintyypit

**Goottilaiset kirjaintyypit** eli **murretut kirjaimet** ovat gotiikan myötä Pohjois-Ranskassa ja Saksassa kehittyneitä kirjaintyyppejä. Nykyään niitä käytetään lähinnä käsin tehtävässä koristekirjoituksessa, kuten kutsukorteissa tasapäistä tussiterää tai huopakynää käyttäen. Mahdollinen viimeistely hoituu kärkiterällä. Kirjoittaessa terä kulkee 40–45 asteen kulmassa vetoon nähden. Perinteisiä goottilaisia kirjaintyylejä ovat tekstuura, schwabach ja fraktuura, mutta myös rotunda on luettu niihin. On myös muotoiltu uudempia, 1900-luvulla syntyneitä kirjaintyyppejä, jotka ovat saaneet omat nimensä.

## Kehitys

1100-luvulla gotiikan myötä kirjaimet pohjoisemmassa Euroopassa muuttuivat korkeiksi, kapeiksi ja kulmikkaiksi ja kirjoitus tiiviiksi. Syntyi tekstuura ( ’palmikoitu’). Tekstuuran suuraakkoset pohjautuvat 300-luvulla kehittyneeseen unsiaaliin. Nämä "murretut kirjaimet" syrjäyttivät karolingisen minuskelikirjoituksen ja länsimaisen kirjapainotaidon isä Johannes Gutenberg käytti juuri tekstuuraa varhaisimmissa painotöissään. Espanjassa ja Italiassa gotiikan vaikutus ei juurikaan tuntunut ja siellä kehittyivät rotunda ja karoliinista minuskelia muistuttava lettera antica, josta vuoden 1460 tienoilla Venetsiassa kehitettiin painokirjasintyypiksi niin sanottu *vanhempi antiikva*.

Parempaa kirjoitusnopeutta haettaessa syntyi Saksassa 1400-luvulla pyöreämuotoisempi ja yksinkertaisempi schwabach (mahdollisesti viittaa samannimiseen paikkakuntaan). Numerot olivat samanlaiset kuin tekstuurassa. Renessanssin aikakaudella 1500-luvulla edellisistä kehittyi koristeellisempi, schwabachia ohuempi ja korkeampi fraktuura ( 'murtunut'), jonka varhaisten tunnuspiirteiden on sanottu edustavan tyypillistä barokkia.

Suomessa goottilaiset kirjaimet säilyttivät Ruotsin ja Saksan vaikutuksesta asemansa painetussa tekstissä aina 1900-luvun alkuun asti. Helsingin Sanomissa goottilaiset kirjaimet olivat käytössä helmikuun loppuun 1925.

## Käyttöesimerkkejä

SechtemTextura.JPG|Tekstiä saksalaisessa kiviristissä.
Rikoslaki1889.jpg|Suomen Suuriruhtinanmaan Asetus-Kokous 30/1889.
Frankfurter Allgemeine logo.svg|*[[Frankfurter Allgemeine]]* -sanomalehden logo. Monet sanomalehdet käyttävät logossaan edelleen fraktuuraa.


## Katso myös
*Latinalaiset aakkoset
*Kalligrafia
*Typografia

## Lähteet

### Kirjallisuus
* 
*

### Viitteet